En CIA-agent blir i all hemmelighet sendt som representant for Mayan Coffee Company til Sør-Amerika, og Edward mener at agenten ikke bør gå med en ring som viser at han studerte ved Yale. Edward sørger for at det slippes løs gresshopper fra et fly under et offentlig arrangement hvor flere russere (inkludert Ulysses) møter en sentralamerikansk statsleder. Edward mottar senere en boks fra Mayan Coffee Company (antageligvis fra Ulysses) som inneholder en avkappet finger, med en ring fra Yale. Hånden og ringen er sannsynligvis fra CIA-agenten. Edward, Margaret og sønnen deres går til et julebord. Sønnen tisser i buksene av frykt, fordi han er livredd og tror at faren hans er involvert i mørke og farlige hemmeligheter. General Sullivan nevner at Phillip Allen skulle sitte i ledelsen hos Mayan Coffee Company, og Edward sørger for å få sjekket Allens privatøkonomi.